มิตซูบิชิ ปาเจโร สปอร์ต
รุ่นที่ 1 (K80/K90/PA/PA II; พ.ศ. 2539)

| รุ่นที่ 1 (K80/K90/PA/PA II) |
| --- | --- |

ภาพรวม
เรียกอีกชื่อ: มิตซูบิชิ ชาเลนเจอร์ มิตซูบิชิ มอนเตโร สปอร์ต มิตซูบิชิ โชกุน สปอร์ต (สหราชอาณาจักร) มิตซูบิชิ สตราดา จี-แวกอน (ประเทศไทย) มิตซูบิชิ นาติวา เป่ย์จิง BJ2025
เริ่มผลิตเมื่อ: พ.ศ. 2539–2551
แหล่งผลิต: ญี่ปุ่น: โอกาซากิ จังหวัดไอจิ, (โรงานนาโงวะ, 2539–51) ประเทศไทย: แหลมฉบัง (มิตซูบิชิ มอเตอร์ส ประเทศไทย, 2544–48) จีน: ปักกิ่ง (เป่ย์จิงจีป, 2546–48; เป่ย์จิงเบนซ์, 2548–51) บราซิล: กาตาเลา (มิตซูบิชิ มอเตอร์ส บราซิล, 2549–53)
ตัวถังและช่วงล่าง
รุ่นที่คล้ายกัน: มิตซูบิชิ ไทรทัน  (รุ่นที่ 3)
ระบบส่งกำลัง
เครื่องยนต์: เบนซิน: 2.4 L 4G64 I4 3.0 L 6G72 V6 3.5 L 6G74 V6 ดีเซล: 2.5 L 4D56 เทอร์โบ I4 2.8 L 4M40 เทอร์โบ I4 3.2 L 4M41 เทอร์โบ I4
กำลัง: 98.5 kW (132 hp; 134 PS) (4G64) 130 kW (174 hp; 177 PS) (6G72) 139 kW (186 hp; 189 PS) (6G74) 103 kW (138 hp; 140 PS) (4M40) 121 kW (162 hp; 165 PS) (4M41)
ระบบเกียร์: เกียร์ธรรมดา 5-สปีด V5MT1 เกียร์กึ่งอัตโนมัติ 5-สปีด INVECS-II เกียร์อัตโนมัติ 4-สปีด
มิติ
ระยะฐานล้อ: 2,725 mm (107.3 in)
ความยาว: 4,620 mm (181.9 in)
ความกว้าง: 1,775 mm (69.9 in)
ความสูง: 1,735 mm (68.3 in)
น้ำหนัก: 1,845–1,920 kg (4,068–4,233 lb)
ระยะเหตุการณ์
รุ่นต่อไป: มิตซูบิชิ เอนเดเวอร์ (อเมริกาเหนือ)
สำหรับรถ SUV ที่วางจำหน่ายในช่วงเวลาเดียวกับมิตซูบิชิ ปาเจโร สปอร์ต รุ่นแรก ในตลาดลาตินอเมริกา โปรดดูที่ มิตซูบิชิ มอนเตโร เอาท์แลนเดอร์ (Mitsubishi Montero Outlander)
การผลิตเริ่มต้นที่ประเทศญี่ปุ่นในปี พ.ศ. 2539 และเริ่มวางจำหน่ายในตลาดส่งออกส่วนใหญ่ในปี พ.ศ. 2540 โดยใช้ชื่อเรียกต่างกันไปตามแต่ละภูมิภาค เช่น ชาเลนเจอร์, ปาเจโร สปอร์ต ในยุโรป, มอนเตโร สปอร์ต ในอเมริกาเหนือ ใต้ สเปน และฟิลิปปินส์, นาติวา ในลาตินอเมริกาบางประเทศ แคริบเบียน และตะวันออกกลาง, โชกุน สปอร์ต ในสหราชอาณาจักร, และสตราดา จี-แวกอน ในประเทศไทย ใช้พื้นฐานเดียวกันกับมิตซูบิชิ สตราดา (Mitsubishi Strada) ในยุคเดียวกัน โดยใช้ชิ้นส่วนต่าง ๆ ร่วมกันหลายชิ้น (เช่น ประตูหน้า) แต่มีความแตกต่างตรงที่การใช้ระยะฐานล้อเดียวกับปาเจโรรุ่นที่สอง จึงทำให้ปาเจโร สปอร์ต มีขนาดเล็กกว่าปาเจโรรุ่นดั้งเดิม
ระบบกันสะเทือนด้านหน้าเป็นแบบอิสระพร้อมทอร์ชันบาร์ และเพลาท้ายแบบคานแข็งเหมือนกับปาเจโร จุดเปลี่ยนสำคัญอยู่ตรงช่วงปลายปี พ.ศ. 2543 ที่มีการปรับเปลี่ยนระบบกันสะเทือนด้านหลังจากเดิมที่เป็นแหนบมาเป็นคอยล์สปริง นอกจากนั้นยังมีการปรับโฉมเพิ่มเติมอีกหลายครั้งตลอดอายุการผลิต เมื่อความนิยมเพิ่มขึ้น มิตซูบิชิจึงได้เริ่มประกอบรถรุ่นนี้ในต่างประเทศเพื่อจำหน่ายในพื้นที่นั้น ๆ โดยเริ่มที่ประเทศจีนในปี พ.ศ. 2546 และบราซิลในปี พ.ศ. 2549 ต่อมาได้ยุติการจำหน่ายในประเทศญี่ปุ่นในปี พ.ศ. 2546 และสหรัฐในปี พ.ศ. 2547 โดยถูกแทนที่ด้วยรถรุ่นใหม่คือ มิตซูบิชิ เอนเดเวอร์ (Mitsubishi Endeavor) สำหรับประเทศแคนาดายังคงวางจำหน่ายควบคู่ไปกับมิตซูบิชิ เอนเดเวอร์ จนถึง พ.ศ. 2551 ในขณะเดียวกัน การจำหน่ายในยุโรปตอนกลางและตะวันตกได้สิ้นสุดลงในปี พ.ศ. 2551 ซึ่งตรงกับช่วงเวลาที่เปิดตัวปาเจโร/มอนเตโร สปอร์ต รุ่นที่สอง ในประเทศญี่ปุ่น ยังมีการจำหน่ายในร้านค้าปลีกแห่งหนึ่งที่เรียกว่า Car Plaza
เครื่องยนต์ที่นิยมใช้มากที่สุดคือ เครื่องยนต์เบนซิน V6 ขนาด 3.0 ลิตร ซึ่งให้กำลัง 175 แรงม้า (130 กิโลวัตต์) ที่ 5,000 รอบต่อนาที ในตลาดอเมริกาเหนือจะใช้เครื่องยนต์เบนซิน V6 ทุกปีที่ผลิต ยกเว้นรุ่นเริ่มต้นในสหรัฐที่มีเครื่องยนต์เบนซินขนาด 2.4 ลิตรเป็นทางเลือกในช่วงปี พ.ศ. 2540 ถึง 2542 และวางจำหน่ายต่อเนื่องอีกหลายปีในแคนาดา ส่วนตลาดนอกอเมริกาเหนือนิยมใช้เครื่องยนต์ดีเซลเทอร์โบ 4 สูบ ซึ่งมีหลายขนาดให้เลือก